
ZMLUVA O DIELO
[bookmark: _GoBack]ČÍSLO DODÁVATEĽA: JT-038-16
ČÍSLO OBJEDNÁVATEĽA: 107/INV/16-60

uzatvorená podľa § 536 a nasl. Zákona č. 513/1991 Zb., Obchodný zákonník SR v znení neskorších predpisov

uzatvorená medzi:

Verejný zadávateľ/Objednávateľ:	

Český metrologický institut

sídlo: 			Okružní 772/31, 638 00 Brno, ČR

Zastoupený: 	RNDr. Pavel Klenovský, generální ředitel
Kontaktní osoba:	Ing. Dalibor Täuber
Právní forma: 	331 - Státní příspěvková organizace zřízená zřizovací listinou MH ČR 
		č. j. 521 385/92-44 ze dne 21. 12. 1992 ve znění upravené listiny vydané Rozhodnutím ministra průmyslu a obchodu č. 16/2009, č. j. 1313/09/02700/1000 ze dne 10. 3. 2009;
IČ: 			00177016                               DIČ: CZ00177016
Bankovní spojení: 	Česká národní banka
Číslo účtu: 198139621/0710
IBAN: CZ1807100000000198139621
SWIFT: CNBACZPP
Telefon, fax:	+ 420 545 555 107, 545 555 155
E-mail:	dtauber@cmi.cz

(ďalej len „Objednávateľ")

a

Zhotoviteľ/Dodávateľ:		

JUSTUR, spol. s r.o.

so sídlom:		Nám. Dr. Alberta Schweitzera 194, Stará Turá  916 01
zastúpený:		Ing. Jozef Bublavý, riaditeľ spoločnosti
IČO: 			31 102 450
IČ DPH:		SK2020382287
			zapísaný v Obchodnom registri Okresného súdu Trenčín, 
Oddiel: Sro, Vložka č.: 1444/R

bankové spojenie:	Československá obchodná banka, a.s.
č.ú.:  602100383/7500
IBAN:  SK81 7500 0000 0006 0210 0383
BIC: CEKOSKBX

(ďalej len „Dodávateľ“)
	Táto zmluva bola vyhotovená ako zmluva o dielo na realizáciu verejnej zákazky, zadanej Objednávateľom v ČR. Dodávateľ vyhlasuje, že spĺňa všetky požadované kvalifikačné predpoklady, pre splnenie realizácie tejto zákazky.

Článok I
Predmet zmluvy

1.1	Dodávateľ sa podpisom tejto zmluvy zaväzuje v dohodnutom termíne a v dohodnutom rozsahu vykonať pre Objednávateľa dielo podľa tejto zmluvy a Objednávateľ sa zaväzuje prevziať vykonané dielo a zaplatiť zaň cenu podľa tejto zmluvy.

1.2 Predmetom tejto zmluvy je zhotovenie diela: 

"Dodávka etalónu prietoku vody do 60 m3/h" spolu s chladiacim systémom podľa časti "Opcia" uvedenej v ponuke JT/P-297-16. (ďalej len "Zariadenie")

s nasledujúcimi základnými parametrami:
Rozsah prietoku: min. 0,001 až 60 m3/h so stabilitou prietoku lepšou ako 1 %
Rozsah teploty vody: min. 10 až 85 °C
Rozsah meraných meradiel: DN 10 až DN 65
Objemová metóda s piestom do prietoku min. 5 m3/h
Hmotnostní metóda s váhami do prietoku min. 60 m3/h
Podrobnejšie parametre zariadenia sú uvedené nižšie.
2) Inštalácia zariadenia v pripravených priestoroch a jeho sprevádzkovanie 
3) Zaškolenie obsluhy
4) Dodávka dokumentácie a návodov k obsluhe zariadenia

Položky predmetu:
Názov položky: Etalón prietoku vody do 60 m3/h
Kód z NIPEZ: 38421000-2
Názov z NIPEZ: Zariadenie pre meranie prietoku
Kód z CPV: 38421000-2
Názov z CPV: Zariadenie pre meranie prietoku

Bližšia špecifikácia predmetu tejto zmluvy je uvedená v Zadávacej dokumentácii Objednávateľa z 08.09.2016, Cenovej ponuky Dodávateľa č. P-297-16 z 25.10.2016 priloženej ku tejto zmluve ako prílohe č. 2, Technickej špecifikácii dodávky Zariadenia priloženej ku tejto zmluve ako príloha č. 1 a Vyhlásení o zhode parametrov priloženého ku tejto zmluve ako príloha č. 3. Predmet zmluvy spĺňa všetky požiadavky stanovené v predmete verejnej zákazky a v technických podmienkach. Objednávateľ využíva opciu z predmetnej ponuky, ktorou je dodávka chladiaceho systému. 

Článok II
Práva a povinnosti  zmluvných strán

2.1	Dodávateľ sa zaväzuje na svoj náklad a na svoje nebezpečenstvo  vykonať a odovzdať Objednávateľovi Zariadenie uvedené v článku I. ods. 1.2, ako predmet tejto zmluvy.

2.2	Dodávateľ je povinný vykonať dielo v súlade s touto zmluvou, príslušnými právnymi predpismi a technickými  normami. 

2.3	Dodávateľ potvrdzuje, že sa v plnom rozsahu oboznámil s rozsahom a povahou diela, že sú mu známe všetky technické, kvalitatívne a iné podmienky nevyhnutné k realizácii diela a že disponuje takými kapacitami a odbornými znalosťami, ktoré sú k zhotoveniu diela nevyhnutné.

2.4	Objednávateľ sa zaväzuje odovzdať Dodávateľovi informácie a všetky podklady potrebné k plneniu diela a poskytnúť mu spolupôsobenie v  dohodnutom rozsahu a termínoch.

2.5	Dodávateľ Objednávateľovi odovzdá spolu s touto zmluvou, Návrh dispozičného riešenia dodávky Zariadenia, ktorý je jej prílohou č. 4 a bude obsahovať:
- plánik (pôdorys) s textovým popisom navrhnutého dispozičného riešenia umiestnenia zariadení vo vyhradenej miestnosti (v mierke) vrátane základných kót zariadení i jeho vzdialenosti od stien, miesta na zariadenia, kde je pripojenie vody, vzduchu a elektriny, prípadne potrebné stavebné úpravy miestnosti (búranie či pristavenie priečok, prívod vzduchu, vody či elektriny do vhodného miesta miestnosti apod.).

2.6	Objednávateľ je oprávnený kontrolovať vykonávanie diela. Ak Objednávateľ zistí, že Dodávateľ vykonáva dielo v rozpore so svojimi povinnosťami podľa tejto zmluvy alebo platnými predpismi a normami je Objednávateľ oprávnený dožadovať sa, aby Dodávateľ odstránil vady vzniknuté vadným vykonávaním a dielo vykonával riadnym spôsobom. 

Článok III
Podmienky inštalácie technológie, odovzdanie a prevzatie diela

3.1	Dodávka, montáž, uvedenie do prevádzky, zaškolenie obsluhy, odovzdanie technickej dokumentácie Zariadenia bude vykonané v mieste: Český metrologický institut, Oblastní inspektorát Brno, Okružní 772/31, 638 00 Brno, Česká republika. 

Objednávateľ zabezpečí na mieste inštalácie zariadenia podmienky na inštaláciu a sprevádzkovanie Zariadenia podľa Návrhu dispozičného riešenia Zariadenia. Objednávateľ ďalej zabezpečí podmienky pre prácu Dodávateľa pri inštalácii, sprevádzkovaní, zaškolení obsluhy Zariadenia. Zároveň zabezpečí vytvorenie ciest pre príjazd a vjazd na miesto inštalácie Zariadenia.

3.2	Dodávateľ preberá v plnom rozsahu zodpovednosť za riadenie postupu prác a dodržiavanie predpisov bezpečnosti práce, ochrany zdravia pri práci počas inštalácie Zariadenia a jeho uvedenia do prevádzky.

3.3	Dodávateľ sa zaväzuje upozorniť Objednávateľa na všetky okolnosti, ktoré by mohli pri jeho činnosti na pracovisku Objednávateľa viesť k ohrozeniu priebehu vykonávaných prác na Zariadení. Zároveň  sa zaväzuje informovať Objednávateľa o všetkých skúškach, prípadných prácach, ktoré majú zásadný význam pre kvalitu vykonávaného diela a prizvať k nim zástupcu Objednávateľa.

3.4	Dodávateľ zodpovedá za čistotu a poriadok v mieste inštalácie Zariadenia. Dodávateľ odstráni na vlastné náklady odpady, ktoré sú výsledkom jeho činnosti.

3.5	Dodávateľ splní svoju povinnosť vykonať dielo jeho riadnym ukončením a odovzdaním Zariadenia Objednávateľovi.

3.6	Objednávateľ sa zaväzuje, že riadne a včas vykonané dielo prevezme od Dodávateľa a zaplatí mu za jeho zhotovenie dohodnutú cenu.

3.7	Dielo je ukončené riadnym dokončením a odovzdaním Zariadenia Objednávateľovi do trvalej prevádzky. O odovzdaní a prevzatí spíšu obidve zmluvné strany odovzdávací protokol. 

3.8	K odovzdaniu a prevzatiu Zariadenia Dodávateľ pripraví:
· vyhlásenie o zhode
· záručný list
· preberací protokol
· doklady o prevádzaných skúškach a o ich výsledkoch
· návody na obsluhu a údržbu technológie
· licenčné podmienky ku dodanému software 
· doklad o likvidácii odpadových materiálov
· technickú a technologickú dokumentáciu  (v tom  i schémy výkresov elektrických zapojení a výkresovú dokumentáciu, prípadne  ďalšie  dokumenty)


Článok IV
Cena a platobné podmienky

4.1	Cena za celý predmet verejnej zákazky, dodávky Zariadenia, tak ako je uvedené v článku I. tejto zmluvy, spolu s využitou opciou z ponuky JT/P-297-16, sa určuje dohodou vo výške 5 907 466,10 Kč (slovom Päť miliónov deväťstosedem tisíc štyristošesťdesiatšesť Korún českých a desať halierov).
	Z toho cena bez opcie je 5 695 891,70 Kč, plus cena opcie 211 574,40 Kč.
Rozpis ceny v EUR je uvedený v Cenovej ponuke, prílohe číslo 2. tejto zmluvy. Pre stanovenie ceny bol použitý kurz 1 EUR = 27,021 Kč.
Cena je uvedená ako cena bez DPH.
Cena za dodávku Zariadenia zahŕňa všetky nevyhnutné náklady k riadnej a včasnej realizácii predmetu tejto zmluvy.

4.2	Dohodnutá cena zahŕňa všetky dodávky technológie, zariadenia, materiály, drobné pomocné konštrukcie a práce, ktoré sú potrebné pre riadne vykonanie diela, ďalej príslušné skúšky, návody a technickú a technologickú dokumentáciu vrátane balenia, dopravy, poistenia. Ďalej táto cena zahŕňa i cestovné a ubytovacie náklady pracovníkov Dodávateľa pri prácach na vykonaní diela na mieste jeho inštalácie.

4.3	Cena je pevnou zmluvnou cenou. Za túto cenu vykoná Dodávateľ aj také práce, ktoré nie sú špeciálne vymenované v podkladoch na realizáciu dodávky Zariadenia, avšak prináležia k úplnému funkčnému a prevádzky schopnému zhotoveniu diela, ktoré je predmetom tejto zmluvy.

4.4	Cenu diela zaplatí Objednávateľ na základe zálohových faktúr a vyúčtovacej faktúry (daňového dokladu). Platby budú platené Objednávateľom na základe faktúr, podľa nasledujúceho harmonogramu: 
4.4.1 Prvá faktúra bude Dodávateľom vystavená ako zálohová faktúra vo výške 10 % z ceny dodávky Zariadenia, po uzatvorení tejto zmluvy (podpísaní zmluvy obidvomi zmluvnými stranami). Zálohová faktúra bude mať splatnosť do 30 kalendárnych dní po odovzdaní faktúry Objednávateľovi. 
4.4.2 Druhá faktúra bude Dodávateľom vystavená ako dielčia faktúra vo výške 60 % z ceny dodávky Zariadenia, po kontrole funkčnosti Zariadenia Objednávateľom u Dodávateľa. Z tejto fakturovanej čiastky bude z platby odpočítaná uhradená záloha vo výške 10% z ceny dodávky Zariadenia. Faktúra bude mať splatnosť do 30 kalendárnych dní po odovzdaní faktúry Objednávateľovi.
4.4.3 Dodávateľ vystaví konečnú faktúru,  s doplatkom vo výške 40% ceny dodávky Zariadenia po dodaní (zúčtovanie do 100% ceny Zariadenia), inštalácii a sprevádzkovaní Zariadenia, zaškolení obsluhy a podpise odovzdávacieho protokolu Objednávateľom. Vyúčtovacia faktúra je splatná v lehote do 30 kalendárnych dní odo dňa doručenia faktúry Objednávateľovi.
4.4.4 Termínom úhrady faktúry sa rozumie deň odpísania peňažných prostriedkov z účtu Objednávateľa, ktoré budú odoslané na účet Dodávateľa, uvedený vo faktúre.

4.5	Faktúry budú obsahovať minimálne nasledujúce údaje:
· označenie predmetu diela a číslo zmluvy
· názov, sídlo Dodávateľa
· názov, sídlo, IČO, DIČ, označenie reg. súdu a číslo vložky objednávateľa
· názov, sídlo Objednávateľa
· bankové spojenie objednávateľa a Dodávateľa
· fakturovanú čiastku
· splatnosť podľa zmluvy o dielo
· podpis Dodávateľa.


Článok V
Miesto a  termín zhotovenia diela

5.1	Miesto odovzdania: Dodávateľ sa zaväzuje odovzdať dodávku Zariadenia do trvalej prevádzky na dohodnutej adrese Český metrologický institut, Oblastní inspektorát Brno, Okružní 31, 638 00 Brno, Česká republika

5.2	Termín dodania: Dodávateľ sa zaväzuje odovzdať dodávku Zariadenia do trvalej prevádzky do 9 (deväť) mesiacov od podpisu tejto zmluvy medzi Objednávateľom a Dodávateľom. Zmluva sa berie za podpísanú dňom, kedy ju podpísal jej neskorší účastník. 

5.3.	Termín inštalácie zariadenia stanoví Objednávateľ v závislosti na stavebnej pripravenosti objektu, pričom tento termín inštalácie bude najneskôr v 11/2017. 	

5.4	Termín kontroly funkčnosti Dodávky u Dodávateľa: Dodávateľ pripraví do 8 mesiacov od podpisu tejto zmluvy dodávku Zariadenia ku kontrole, vo svojich výrobných priestoroch, na ktorú pozve Objednávateľa minimálne 5 pracovných dní vopred. Objednávateľ sa zaväzuje na túto kontrolu zabezpečiť prítomnosť svojich poverených zástupcov.




Článok VI
Licenčné ustanovenia

6.1 Na základe tejto zmluvy Dodávateľ udeľuje Objednávateľovi nevýhradnú a časovo neobmedzenú licenciu na používanie softvéru vytvoreného Dodávateľom v rámci plnenia predmetu tejto zmluvy, respektíve použitého pri plnení predmetu tejto zmluvy (ďalej len „softvér“), a to v súlade s účelom tejto zmluvy. Softvér je osadený v riadiacom počítači Zariadenia, je vytvorený len pre toto Zariadenie a nie je prenosný na iné počítače, či zariadenia. V prípade servisu môže byť softvér pri výmene PC preinštalovaný na nový PC, ktorý bude súčasťou Zariadenia. Neobmedzeným držiteľom tejto licencie sa stáva Objednávateľ až po celkovom splatení dohodnutej kúpnej ceny podľa ods. 4.1 tejto zmluvy.

6.2 Dodávateľ vyhlasuje, že má autorské práva k softvéru, ktoré nie sú zaťažené takými právami tretích osôb, ktoré by znemožňovali riadny výkon licencií k softvéru, inak zodpovedá za škodu tým spôsobenú. Dodávateľ sa súčasne zaväzuje na vlastné náklady vykonať všetky účinné opatrenia na ochranu svojich práv duševného vlastníctva ako aj ochranu práv, vyplývajúcich objednávateľovi z poskytnutých licencií, k čomu sa objednávateľ zaväzuje poskytnúť zhotoviteľovi potrebnú súčinnosť.


Článok VII
Záručná doba a zodpovednosť za vady

7.1	Dodávateľ zodpovedá za to, že dielo bude zhotovené podľa podmienok tejto zmluvy, jej príloh a že počas záručnej doby bude mať zmluvou určené vlastnosti. Dodávateľ zodpovedá za vady a nedostatky diela, ktoré bude mať dielo v čase jeho odovzdania Objednávateľovi a počas záručnej doby.

7.2	Dodávateľ poskytuje záruku v trvaní 24 mesiacov na funkčnosť dodaného Zariadenia a svoje výkony. Avšak záruka sa nevzťahuje na bežné opotrebenie komponentov, vyplývajúce  z činnosti zariadenia. 
Záruka začína plynúť dňom ukončenia oživenia, zaškolenia obsluhy a odovzdania dodaného zariadenia objednávateľovi. V prípade, že sa odovzdanie neuskutoční z dôvodu omeškania zo strany objednávateľa, začne záručná doba plynúť od dohodnutého dňa na podpísanie odovzdávacieho protokolu zmluvnými stranami.

7.3	Objednávateľ sa zaväzuje uplatniť reklamáciu vád diela u Dodávateľa písomne, a to bezodkladne po ich zistení.

7.4	V prípade, ak Objednávateľ bude reklamovať vadu diela, ktorú Dodávateľ uzná ako vadu, na ktorú sa vzťahuje záruka, Dodávateľ povinný odstrániť reklamovanú vadu   bezplatne v čo najkratšom čase, najneskoršie však do 10 pracovných dní odo dňa nahlásenia reklamácie.

7.5	Dodávateľ nezodpovedá za vady spôsobené nedodržaním pracovných,  technologických a prevádzkových pokynov pracovníkmi Objednávateľa alebo akýmikoľvek tretími osobami.

7.6    Kontaktné údaje na záručný a pozáručný servis na Kompetentných zástupcov 
Dodávateľa pre prípad reklamácie a servisu sú:

Bc. Jozef Vrba, vedúci výroby
telefón: 	+421 032 774 3650, 
e-mail: 	vrba@justur.sk

Ing. Janka Papayová, vedúca vývoja
telefón: 	+421 032 774 3640, 
e-mail: 	papayova@justur.sk


Článok VIII
Sankcie a odstúpenie od zmluvy

8.1	V prípade ak Dodávateľ nedodrží dohodnutý dodací termín dodávky Zariadenia a lehoty pre odstránenie záručnej opravy, je Dodávateľ povinný zaplatiť Objednávateľovi zmluvnú pokutu vo výške 0,05 % ceny predmetu diela, za každý deň omeškania. Uplatnením zmluvnej pokuty nie je dotknuté právo na náhradu škody. Zmluvná pokuta sa nezapočítává na náhradu škody.

8.2	V prípade, ak bude Objednávateľ v omeškaní s úhradou faktúr, zaplatí Objednávateľ  Dodávateľovi úrok z omeškania vo výške 0,05 % z dlžnej čiastky za každý deň omeškania.

8.3	Objednávateľ je oprávnený odstúpiť od tejto zmluvy, ak dodávateľ bude v omeškaní s plnením dodávky Zariadenia, viac než 3 mesiace. V prípade, že sa Objednávateľ pre toto krajné riešenie rozhodne, zmluva sa ruší od začiatku a Dodávateľ je povinný Objednávateľovi vrátiť už vyplatené zálohy a čiastkové platby, vrátane úrokov. 
	Objednávateľ je oprávnený od zmluvy odstúpiť i v prípade, že dodávateľom dodané zariadenie nie je nesplní všetky technické parametre uvedené v zmluve alebo jej prílohách. 

Článok IX
Dojednanie o zverejnení informácií

9.1  Obidve zmluvné strany súhlasia s uverejnením tejto zmluvy, vrátane všetkých jej dodatkov a s uverejnením ďalších informácií súvisiacich s touto verejnou zákazkou v súlade so zákonom o verejných zákazkách a zákonom o registri zmlúv.


Článok X
Doručovanie písomností

10.1	V prípade, že niektorá zo strán zmení svoju adresu pre doručovanie uvedenú v záhlaví zmluvy, oznámi to písomne bez zbytočného odkladu druhej strane. Od doručenia takéhoto oznámenia je druhá strana povinná doručovať písomnosti na novú adresu.

10.2	Všetky písomnosti doručované na uvedené adresy sa považujú za doručené, aj keď budú zaslané doporučene a zásielka bude uložená na pošte, pričom úložná lehota márne uplynie a zásielka bude vrátená odosielateľovi. Za deň doručenia sa v takom prípade považuje tretí deň od uloženia zásielky na pošte.


Článok XI
Vyššia moc

11.1  Z dôvodov nemožnosti celého alebo čiastočného plnenia záväzkov vyplývajúcich z tejto zmluvy ktoroukoľvek zmluvnou stranou z dôvodov vyššej moci (prírodná katastrofa, vojny, blokády, alebo v prípade iných okolností, na ktoré zmluvné strany nemajú vplyv, sa všetky termíny predlžujú o dobu trvania týchto okolností.

Článok XII
Právna ochrana dodávky Zariadenia

12.1.	Objednávateľ a Dodávateľ sa dohodli, z dôvodu, že dodané Zariadenie je vyrobené 
         podľa projektovej dokumentácie vo vlastníctve Dodávateľa, či už požíva priamo 
ochranu úžitkového vzoru, či patentu, či ochrannej známky, alebo inej zákonnej 
ochrany, že touto zmluvou, ani odovzdaním predmetu diela Objednávateľovi, nenadobudne Objednávateľ právo použiť túto dokumentáciu pre výrobu a reprodukciu 
ďalších rovnakých, alebo podobných zariadení, alebo ich častí pre seba, alebo tretie osoby.
12.2 Objednávateľ sa zaväzuje rešpektovať autorské právo a duševné vlastníctvo výsledkov vývoja Dodávateľa a zaväzuje sa nevyrábať takéto predmetné produkty alebo náhradné diely k nim, sebe alebo tretím osobám, bez písomného súhlasu vlastníka dokumentácie. Objednávateľ taktiež neumožní tretím osobám, aby dodané Zariadenie monitorovali, premeriavali a skresľovali, za účelom výroby takýchto ďalších zariadení.  
12.3 Objednávateľ sa taktiež zaväzuje mlčanlivosťou voči tretím osobám o technických, výskumných, vývojových a obchodných zámeroch dodávateľa a to tiež i tým, že neumožní odovzdanie, prezeranie a kopírovanie dokumentácie tretím osobám. 
12.4 V prípade porušenia ustanovení tohto článku, Objednávateľ zodpovedá za škodu, ktorú týmto spôsobí Dodávateľovi.
12.5 Ustanovenia tohto článku neobmedzujú dojednanie o zverejňovaní informácií podľa ods. 9.1 tejto zmluvy.

Článok XIII
Záverečné ustanovenia

13.1	Akékoľvek zmeny tejto zmluvy vyžadujú formu písomného dodatku podpísaného oboma zmluvnými stranami.

13.2	Objednávateľ súhlasí s označením dodaného Zariadenia obchodným názvom  Dodávateľa, t j. JUSTUR, spol. s r.o., Stará Tura, na viditeľnom mieste a súhlasí s tým, aby si Dodávateľ zaradil toto dodané Zariadenie do zoznamu svojich referencií.

13.3	Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obchodného zákonníka SR a zaužívanými spôsobmi v medzinárodnom obchode.

13.4	Strany sa zaväzujú urovnať všetky spory vzniknuté v súvislosti s touto zmluvou predovšetkým dohodou. Prípadné spory vyplývajúce z tejto zmluvy rozhodnú  vecne a miestne príslušné súdy.

13.5	Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcim hospodárskemu účelu tejto zmluvy, ktorý zmluvné strany sledovali v čase jej podpisu.

13.6	Táto zmluva nadobúda platnosť dňom nasledujúcim po dni podpísania Zmluvy oboma zmluvnými stranami a účinná je po jej zverejnení podľa pravidiel verejného obstarávania verejných zákaziek a pravidiel podľa zákona o registri zmlúv.

13.7	Táto zmluva bola vyhotovená v dvoch exemplároch s platnosťou originálu, pričom každá zo zmluvných strán obdrží po jednom vyhotovení.

13.8	Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy/ podpisy svojich štatutárnych orgánov.


V Starej Turej, dňa .......................	   V Brne, dňa ....................... 






	...........................................................	 	.......................................................
za Dodávateľa	                                                                       za Objednávateľa 
Ing. Jozef Bublavý,						RNDr. Pavel Klenovský, 
riaditeľ spoločnosti						generální ředitel					


Prílohy:	
č. 1. Technická špecifikácia dodávky Zariadenia 
č. 2. Cenová ponuka
č. 3. Vyhlásenie o zhode parametrov
č. 4. Návrh dispozičného riešenia dodávky Zariadenia  

